วิกิพีเดีย:เสนอชื่อเพื่อเป็นผู้ดูแล/Geonuch

เหตุผลในการเสนอ: ผมได้เสนอชื่อตัวเองเป็นผู้ดูแลระบบเนื่องจากได้พิจารณาว่าภาระงานผู้ดูแลระบบต่าง ๆ ในขณะนี้ยังต้องการความช่วยเหลือในการจัดการอยู่จำนวนมากและหากมีการแบ่งเบาภาระงานในส่วนนี้ก็จะตอบสนองต่อความต้องการของผู้ใช้ในวิกิพีเดียให้ดีขึ้น โดยส่วนตัวก่อนหน้านี้ก็ได้มีผู้ใช้ประมาณ 5—6 ท่านได้สอบถามหรือทาบทามผมเพื่อเป็นผู้ดูแลระบบแต่ได้ปฏิเสธเนื่องจากมีเหตุผลกับภาระงานส่วนตัวในขณะนั้นและขอที่จะพิจารณาเมื่อมีความพร้อมในอนาคต ดังนั้นด้วยสถานการณ์ตามที่กล่าวไปในตอนแรกและผมเองก็คุ้นเคยกับการใช้เครื่องมือผู้ดูแลระบบจากประสบการณ์ที่ได้เป็นผู้ดูแลระบบในโครงการพี่น้อง (วิกิตำราและวิกิซอร์ซ) อีกทั้งที่ผ่านมาผมเองก็มีส่วนสำคัญในการแจ้งขอความช่วยเหลือจากผู้ดูแลระบบหลายครั้ง การเข้าถึงสิทธิผู้ดูแลระบบจะช่วยในการแบ่งเบาภาระของผู้ดูแลระบบในปัจจุบันและอำนวยความสะดวกในการบริหารจัดการเนื้อหาเพื่อเป็นประโยชน์ต่อทั้งผู้อ่านและผู้เขียนมากขึ้นต่อไป
ขอให้ทางชุมชนพิจารณาการเสนอชื่อเพื่อเป็นผู้ดูแลตามความเหมาะสมครับ --Geonuch (คุย) 18:23, 31 ตุลาคม 2563 (+07)

**คำถามต่อผู้ถูกเสนอชื่อ**

**คำถามบังคับ**
ผู้ที่ถูกเสนอชื่อต้องตอบคำถามทุกข้อด้านล่าง ก่อนมีการถามคำถามเพิ่มเติม
# เมื่อได้รับเลือกเป็นผู้ดูแลระบบแล้ว คุณตั้งใจจะมีส่วนร่วมในด้านใดบ้าง
#: หากได้รับเลือกเป็นผู้ดูแลระบบ ผมตั้งใจที่จะมีส่วนร่วมในการจัดการภาระงานตาม แม่แบบ:งานค้างผู้ดูแลระบบ และการร้องขออื่น ๆ ที่ต้องการความช่วยเหลือที่ต้องอาศัยสิทธินี้ตามเหตุผลอันสมควร นอกจากนี้แล้วก็ยังคงมีส่วนร่วมตามที่ได้ให้ความสนใจในปัจจุบัน เช่น แก้ไข/ตรวจตรา/สร้างบทความ เสนอหรือแสดงความคิดเห็นต่อการอภิปรายชุมชน ช่วยตอบคำถามในแผนกช่วยเหลือหรือ OTRS เป็นต้น --Geonuch (คุย) 18:36, 31 ตุลาคม 2563 (+07)
# คุณคิดว่าผลงานที่ดีที่สุดในวิกิพีเดียของคุณคืออะไร เพราะเหตุใด
#: จากส่วนร่วมที่ผ่านมา ผมคิดว่าการเสนอให้รื้อฟื้นและได้เคยปฏิบัติหน้าที่ตรวจสอบผู้ใช้ (CheckUser) ในวิกิพีเดียภาษาไทยน่าจะถือได้ว่าเป็นหนึ่งในผลงานที่ดีที่สุดเพราะเครื่องมือนี้ได้ช่วยเหลือในการจัดการบัญชีหุ่นเชิดซึ่งเป็นหนึ่งในปัญหาใหญ่และการก่อกวนที่เกิดขึ้นได้เป็นไปอย่างมีประสิทธิภาพครับ --Geonuch (คุย) 18:36, 31 ตุลาคม 2563 (+07)
# ในอดีต คุณเคยพิพาทกับผู้ใช้คนอื่นจนคุณรู้สึกเครียดหรือไม่ คุณมีวิธีรับมืออย่างไร และคิดว่าจะรับมือกับการพิพาทในอนาคตอย่างไร
#: จนถึงตอนนี้ผมไม่คิดว่าจะเคยมีเรื่องหรือต้องการที่จะพิพาทกับใคร (อันนี้ใครไม่เห็นด้วยรบกวนแจ้งด้วยนะครับ เพราะส่วนใหญ่ผมเข้าใจว่าเป็นการแสดงความเห็นทั่วไปมากกว่า) จากที่มีปฏิสัมพันธ์กับผู้ใช้ท่านอื่นผมเห็นว่าส่วนใหญ่เป็นการแลกเปลี่ยนความเห็นที่อาจมีบางประเด็นที่ตัวเองอาจเห็นแย้งแต่ก็ไม่ได้ถือกับเป็นเรื่องที่ต้องโต้เถียงรุนแรงครับ ซึ่งบางทีเมื่อพิจารณาจากเหตุผลที่ยกมาก็อาจเปลี่ยนใจหรือถ้าไม่เห็นคล้อยตามก็ไม่ได้รู้สึกเครียดในการอภิปรายแต่อย่างใด แต่ยอมรับว่ามีบางครั้งที่เสียอารมณ์กับการใช้คำพูดหรือการดื้อดึงของผู้ใช้บางคนแต่ก็คำนึงว่าสิ่งนี้เป็นเรื่องปกติในการทำงานกับผู้อื่นและผู้ใช้อาจไม่ได้มีเจตนาไม่ดีแต่อย่างใด สำหรับวิธีรับมือนั้นผมค่อนข้างเห็นด้วยกับแนวทางตามนโยบายการระงับข้อพิพาทครับ --Geonuch (คุย) 18:36, 31 ตุลาคม 2563 (+07)
# คุณคิดว่าการบล็อกผู้ใช้กับการล็อกบทความมีวัตถุประสงค์อย่างไร
#: การบล็อกผู้ใช้ (WP:BP) มีวัตถุประสงค์เพื่อจำกัดการแก้ไขหรือการกระทำใด ๆ ของผู้ใช้ที่ได้ทำการสร้างความเสียหายหรือละเมิดนโยบายต่อชุมชนหรือผู้ใช้คนอื่นในวิกิพีเดีย โดยทั่วไปแล้วการบล็อกผู้ใช้นั้นไม่ว่าจะเป็นผู้ใช้ลงทะเบียนหรือผู้ใช้ไอพีจะส่งผลให้ไม่สามารถทำการแก้ไขผ่านบัญชีหรือไอพีที่ใช้และอาจมีการปรับค่า (เช่น ห้ามสร้างบัญชีใหม่ ห้ามแก้ไขหน้าคุยของตัวเอง แก้ได้เฉพาะบางเนมสเปซ) ตามดุลยพินิจ ส่วนการล็อก (WP:LOCK) เป็นการป้องกันไม่ให้ผู้ใช้ใด ๆ ทำการแก้ไขบทความหรือหน้าที่ล็อกไว้เพื่อป้องกันการสร้างความเสียหายหรือละเมิดนโยบายต่อเนื้อหาไม่ว่าจะเป็นการแก้ไขหรือการกระทำใด ๆ (เช่น สร้างใหม่ ย้าย อัปโหลด) จากผู้ใช้หลายคนหรือจำกัดขอบเขตตามระดับขั้นของผู้ใช้ (เช่น เฉพาะผู้ดูแลระบบ) ทั้งสองอย่างนี้มีวัตถุประสงค์เหมือนกันคือเป็นการจำกัดขอบเขตเพื่อป้องกันความเสียหายและต่างกันที่เป้าหมายในที่ถูกการดำเนินการซึ่งขึ้นอยู่กับสถานการณ์ที่เกิดขึ้นครับ --Geonuch (คุย) 18:36, 31 ตุลาคม 2563 (+07)

**คำถามเพิ่มเติม**
คำถามเพิ่มเติมจากชุมชน
# คุณคาดว่าจะสามารถใช้วิกิพีเดียได้บ่อยเท่าใดในอนาคต (เช่น สัปดาห์ละกี่ชั่วโมง) --Horus (พูดคุย) 18:30, 31 ตุลาคม 2563 (+07)
#: ปกติผมใช้วิกิพีเดียในช่วงวันจันทร์ถึงศุกร์ประมาณ 11.00 - 13.00 น. และเย็นถึงค่ำประมาณ 18.00 - 21.00 น. และอาจมีเข้ามาดูเคสที่ต้องการความช่วยเหลือฉุกเฉินได้ในช่วงเช้าประมาณ 6.00 - 8.00 น. ครับ ส่วนเสาร์กับอาทิตย์มักเข้ามาดูทุก 1-2 ชม. และถ้าช่วงไหนผมมีธุระที่ไม่สามารถเข้าวิกิพีเดียได้หลายวันก็จะแจ้งลาพักร้อนไว้ครับ --Geonuch (คุย) 19:38, 31 ตุลาคม 2563 (+07)
# คุณมีจุดยืนอย่างไรต่อการบังคับใช้นโยบายและแนวปฏิบัติของวิกิพีเดีย มองว่าการบังคับใช้นโยบายฯ อย่างเข้มงวดจะทำให้ผู้แก้ไขประจำลดลงหรือไม่ --Horus (พูดคุย) 18:30, 31 ตุลาคม 2563 (+07)
#: ผมคิดว่าการบังคับนโยบายและแนวปฏิบัติเป็นสิ่งที่ควรกระทำเพื่อเป็นแนวทางให้สำหรับผู้เข้ามีส่วนร่วมทุกคนสามารถที่จะดำเนินการเพื่อบรรลุจุดมุ่งหมายซึ่งโดยหลักแล้วก็คือการสร้างสารานุกรมที่ทุกคนสามารถนำไปใช้ประโยชน์และพัฒนาต่อได้ อย่างไรก็ตาม หากการบังคับใช้นโยบายฯ กลายเป็นสิ่งที่ขัดขวางหรือสร้างอุปสรรคต่อการดำเนินงานหรือเกิดปัญหาที่อยู่นอกเหนือนโยบายฯ ในปัจจุบัน ก็ควรที่จะมีการอภิปรายเพื่อแก้ไขปัญหาแทนที่จะปล่อยหรือดำเนินการอย่างเดิมโดยไม่คำนึงถึงบริบทที่เปลี่ยนไปจากอดีตและอาจไม่เหมาะสมในปัจจุบัน ซึ่งจะนำไปสู่ความไร้ระเบียบและสร้างความเสียหายต่อเนื้อหาโดยผู้ที่จะได้รับผลกระทบไม่ใช่เพียงแค่ผู้อ่านแต่รวมถึงการดำเนินงานของผู้ใช้ในวิกิพีเดียด้วยเช่นกัน โดยสรุปก็คือการบังคับใช้นโยบายและแนวปฏิบัติเป็นเรื่องที่ควรกระทำแต่การปรับแก้ก็สามารถที่จะดำเนินการได้ถ้ามีปัญหาครับ
#:สำหรับเรื่องความเข้มงวดนั้น จากประสบการณ์ส่วนตัวผมมองว่าการบังคับใช้นโยบายและแนวปฏิบัติไม่ได้เป็นสาเหตุหลักที่ทำให้ผู้แก้ไขประจำลดลง ผู้แก้ไขประจำที่ละเมิดนโยบายโดยไม่ได้ตั้งใจมักยินดีที่จะรับฟังถึงข้อผิดพลาดและบางคนก็สามารถที่จะปฏิบัติตามได้อย่างถูกต้องในภายหลัง ซึ่งในส่วนนี้เข้าใจว่าการสื่อสารเป็นสิ่งสำคัญที่จะทำให้การบังคับใช้นโยบายเป็นไปได้อย่างสำเร็จ ถ้านโยบายสามารถอธิบายได้เข้าใจง่ายและใช้คำพูดดี ๆ ในการแนะนำตักเตือนผมเชื่อว่าเกือบทุกคนยินดีที่จะให้ความร่วมมือครับ และโดยส่วนตัวเห็นว่าปัญหาจริง ๆ ที่ทำให้ผู้แก้ไขประจำลดลงเป็นเรื่องของการสูญเสียความกระตือรือล้นด้วยปัจจัยต่าง ๆ ไม่ว่าจะเป็นภายนอก (เรียน การงาน ครอบครัว ฯลฯ) และภายใน (หมดไฟ ให้ความสนใจกับสิ่งอื่น มีกรณีกับผู้ใช้คนอื่น ฯลฯ) มากกว่าครับ --Geonuch (คุย) 09:06, 1 พฤศจิกายน 2563 (+07)
# กรณีการเปลี่ยนแปลงในวิกิพีเดียที่สำคัญและจำเป็นต้องใช้ผู้เห็นพ้องจำนวนมาก แต่ไม่มีผู้ร่วมออกความเห็น คุณมีวิธีดำเนินการอย่างไรต่อครับ --Horus (พูดคุย) 18:30, 31 ตุลาคม 2563 (+07)
#: ผมเห็นว่าอาจให้ดำเนินการเปลี่ยนแปลงเพื่อเป็นการทดสอบในช่วงระยะเวลาหนึ่ง หากการเปลี่ยนแปลงนั้นมีผลกระทบก็สามารถที่จะเปิดขอความเห็นเพื่อปรับปรุงในภายหลังได้ อย่างไรก็ตาม ต่อให้มีแนวโน้มว่าจะไม่มีผู้ร่วมออกความเห็นเลย การเสนอเพื่อเปลี่ยนแปลงใด ๆ ก็ควรที่จะมีการตั้งเรื่องเสนอต่อชุมชนทุกครั้งเพื่อเปิดพื้นที่ให้ทุกคน (แม้จะไม่มีความเห็น) ทราบถึงการเปลี่ยนแปลงที่จะเกิดขึ้นซึ่งดีกว่าที่จะทำการเปลี่ยนแปลงเองโดยพลการครับ อีกเรื่องหนึ่งคืออาจต้องมาพิจารณาว่าช่องทางประชาสัมพันธ์ที่มีอยู่มีข้อจำกัดหรือต้องปรับปรุงเพิ่มเติมเพื่อให้สมาชิกในชุมชนทราบถึงการเสนอที่เกิดขึ้นหรือทำให้เข้าใจว่าพวกเขาสามารถที่จะแสดงความเห็นได้ด้วยเช่นกันครับ --Geonuch (คุย) 09:30, 1 พฤศจิกายน 2563 (+07)
# คุณเห็นการเปลี่ยนแปลงใดบ้างในวิกิพีเดียที่มีนัยยะสำคัญต่อชุมชนอย่างยิ่ง, ในปัจจุบันวิกิพีเดียกำลังดำเนินไปในทิศทางใด หากเป็นเช่นนั้นจะจะมีแนวทางเสริม/แก้ไขอย่างไรครับ -- Just Sayori   OK?  (have a chat) 19:32, 3 พฤศจิกายน 2563 (+07)
#: ที่จริงมีหลายเปลี่ยนแปลงที่ผมเห็นว่ามีนัยยะสำคัญต่อชุมชนจากที่ได้มีส่วนร่วมมา 3-4 ปีนี้ แต่ถ้าเลือกก็มีอยู่ 2 กรณีคือ
#::# การระงับการอัปโหลดไฟล์จากผู้ใช้ทั่วไป ผมเข้าใจว่าการเปลี่ยนแปลงนี้น่าจะเป็นครั้งแรกที่มีการดำเนินการทางระบบ (configuration change) เพื่อลดสิทธิของกลุ่มผู้ใช้ทั่วไปและตั้งกลุ่มผู้ใช้เฉพาะซึ่งไม่เคยเกิดขึ้นในวิกิพีเดียภาษาไทยก่อน โดยมาจากข้อกังวลถึงการอัปโหลดไฟล์ที่ละเมิดนโยบายเกี่ยวกับการใช้งานซึ่งเป็นปัญหาเรื้อรังมาหลายปี ในระหว่างอภิปรายเองก็มีข้อกังวลไม่ว่าจะเป็นผลกระทบที่มีต่อผู้ใช้ ร่างนโยบาย เกณฑ์การขอสิทธิ ฯลฯ โดยหลังการเปลี่ยนแปลงนี้แม้จะเกิดความยุ่งยากในการขอสิทธิเล็กน้อยแต่ก็ไม่นานและไม่ได้เป็นปัญหาใหญ่ อีกทั้งผลลัพท์ที่ได้ก็ช่วยในการลดปัญหาการอัปโหลดไฟล์ที่ละเมิดนโยบายได้สำเร็จ
#::# การระงับการสร้างบทความจากผู้ใช้ไอพีและผู้ใช้ใหม่ แต่เดิมผู้ใช้ไอพีและผู้ใช้ใหม่สามารถสร้างบทความใหม่ได้โดยไม่มีข้อบังคับในการเรียนรู้รูปแบบการเขียนหรือสิ่งใดบ้างที่เขียนได้ไม่ได้แต่สิ่งที่ตามมาคือบทความที่สร้างขึ้นจำนวนไม่น้อยกลายเป็นภาระในการเก็บกวาดหรือด้อยคุณภาพเกินกว่าจะเป็นประโยชน์ต่อผู้อ่าน ในส่วนของผู้ใช้ขาประจำรวมทั้งผู้ดูแลระบบก็มีจำนวนน้อยกว่าที่จะจัดการภาระงานในส่วนนี้ได้ อีกสิ่งที่เห็นได้ชัดคือการเกิดขึ้นของบทความที่มีวัตถุประสงค์แอบแฝงไม่ว่าจะเป็นการโฆษณาแบบเนียน ๆ พยายามลงเนื้อหาที่ถูกลบซ้ำหรือสร้างเรื่องหลอกลวงจนกลายเป็นที่กล่าวขวัญใน social network การระงับการสร้างบทความฯ ยังไม่ได้มีผลแค่ผู้ใช้ไอพีและผู้ใช้ใหม่ที่ต้องเรียนรู้ถึงการสร้างบทความที่มีคุณภาพแล้วยังส่งผลให้ผู้ใช้ขาประจำต้องปรับตัวในการตรวจสอบฉบับร่าง ให้ความช่วยเหลือและปรับกระบวนการของวิกิพีเดีย (เช่น แม่แบบ:ยินดีต้อนรับ, วิกิพีเดีย:สอนการใช้งาน เป็นต้น) ให้ "ง่าย" ขึ้น ซึ่งจะอำนวยต่อการส่งเสริมผู้ใช้ใหม่ให้กลายเป็นผู้ใช้ขาประจำในอนาคต
#: ในส่วนของทิศทางนั้น เห็นว่าในช่วงหลังนี้ไม่ว่าจะเป็นวิกิพีเดียภาษาไทยและการดำเนินงานของ WMF จะมุ่งเน้นไปที่การจัดการสุขภาวะชุมชน (community health) เพื่อส่งเสริมการปฏิบัติงานร่วมกันของผู้ใช้ในชุมชนและรักษาจำนวนผู้ใช้ใหม่ให้มากขึ้นนอกเหนือจากการสร้างสรรค์บทความสารานุกรมหรือเนื้อหาเสรีในโครงการต่าง ๆ รวมถึงมุ่งเน้นให้เกิดการทำความเข้าใจได้ง่ายต่อการใช้งานและมีช่องทางพูดคุยกันมากขึ้น สำหรับสิ่งที่ผมอาจสามารถช่วยได้คือการสนับสนุนและให้ความช่วยเหลือผู้ใช้ใหม่อย่างเป็นมิตรและหาเครื่องมือเพื่อเพิ่มประสิทธิภาพทั้งในการพัฒนาเนื้อหาและปฏิสัมพันธ์ระหว่างชุมชน (เช่น draft namespace, discord) ครับ --Geonuch (คุย) 14:33, 5 พฤศจิกายน 2563 (+07)

**สนับสนุน**
#  —Chainwit. (คุย) 04:05, 1 พฤศจิกายน 2563 (+07)
#  --Sir.B.T. (cn.Dr.Man) (คุย) 08:40, 1 พฤศจิกายน 2563 (+07)
#  --RidJasper (คุย) 10:55, 1 พฤศจิกายน 2563 (+07)
#  --Mr.CN (คุย) 11:32, 1 พฤศจิกายน 2563 (+07)
#  --Tvcccp  (cn:Yesona)  (Talk)  14:16, 1 พฤศจิกายน 2563 (+07)
#  --B20180 (คุย) 20:44, 1 พฤศจิกายน 2563 (+07)
#  --JMKTIN (คุย) 16:53, 3 พฤศจิกายน 2563 (+07)
#  ยินดีอย่างยิ่งที่เสนอชื่อตนเองเป็นผู้ดูแลระบบครับ --Horus (พูดคุย) 19:07, 3 พฤศจิกายน 2563 (+07)
#  --Bebiezaza (คุย) 13:22, 4 พฤศจิกายน 2563 (+07)
#  — 𝙋𝙖𝙩𝙨𝙖𝙜𝙤𝙧𝙣 𝙔. talk cntrb 20:55, 4 พฤศจิกายน 2563 (+07)
#  --ZeroSixTwo (คุย) 06:40, 5 พฤศจิกายน 2563 (+07)
#  -- Just Sayori   OK?  (have a chat) 18:46, 6 พฤศจิกายน 2563 (+07)
#  --Mda (คุย) 18:49, 7 พฤศจิกายน 2563 (+07)
#  --BeckNoDa (คุย) 00:23, 8 พฤศจิกายน 2563 (+07)
#  --Potapt (คุย) 04:42, 11 พฤศจิกายน 2563 (+07)
#  -- Pongsak ksm (คุย) 08:35, 11 พฤศจิกายน 2563 (+07)

**เป็นกลาง**
#
#

**คัดค้าน**
#
#

**ความเห็นอื่น**
#
#